Zofia Zamenhof

Zofia Zamenhof (n. la 20-an de kislevo resp. la 13-an de decembro 1889 en Kaŭno, tiam en la Rusia Imperio, m. en aĝo de 52 jaroj la 12-an de septembro 1942 en Treblinka),atesta paĝo pri ŝi en la muzeo Jad Vaŝem (jen , sed ankaŭ alilingve), kiun dokumentigis Josef Ŝemer estis juda infankuracistino hospitale en Varsovio. Ŝi estis filino de L. L. Zamenhof, la iniciatinto de Esperanto, al kiu ŝi multe helpadis pri la aranĝado de lia grava biblioteko.

De 1906 al 1913,informoj en la germana nacia biblioteko () ŝi profundigis sian medicinan lernadon en la universitato de Laŭzano, kaj doktoriĝis per esploro pri la veneno de serpentoj bungarus fasciatus, genro el la biologia familio de bungaroj (la franclingva doktoriga tezo re-publikiĝis en 2010). Poste en 1914 ŝi trapasis ŝtatan diplomon en Sankt-Peterburgo.

En 1914 Ŝi fakiĝis en hospitala infanmedicino (pediatrio). Ŝi laboris en la hospitalo de Lebedino, kaj en Varsovio ekde 1922. Dum la dua mondmilito, ŝi estis arestita kun sia frato Adamo en 1940 kaj poste translokigita en la geton de Varsovio, kie, malgraŭ la nazia okupacio, ŝi daŭre praktikis medicinon ĝis sia aresto. En 1942, ŝi estis arestita kaj deportita de la Umschlagplatz en la geto ĝis la ekstermejo Treblinka, kie ŝi estis murdita, verŝajne la 12-an de septembro 1942 en gasĉambro.

Ŝia simbola tombo, memortabulo, lokiĝas apud la tombo de sia patrino, Klara Silbernik-Zamenhof, en la juda tombejo de Varsovio.Klara, Zofia kaj Lidia Zamenhof en la retejo cemetery.jewish.org.pl () Zofia Zamenhof mortis needziĝinta kaj ne havis infanojn.

 Referencoj 

 Louis Falstein, The martyrdom of Jewish physicians in Poland, Exposition Press, 1964, paĝo 493

 Ĉi tiu artikolo estas parte inspirita de la koncerna artikolo de Vikipedio en la franca, kiu mem inspiriĝis de la koncerna artikolo en la angla 

Kategorio:Polaj esperantistoj
Kategorio:Polaj kuracistoj
Kategorio:Polaj pediatroj
Kategorio:Esperantistaj pediatroj
Kategorio:Polaj judoj
Kategorio:Holokaŭsto en Pollando
Kategorio:Treblinka (koncentrejo)
Kategorio:Murditaj esperantistoj